בס"ד

**מבחן מס' 1 בהלכות שבת**

**בהצלחה רבה!**

**נא לענות תשובות מלאות.**

**חובה לציין מושגים כאשר הם רלוונטיים לתשובה.**

**חלק א: מושגים כלליים בהלכות שבת**- נא להגדיר 4 מתוך 5 מושגים. 5 נק' למושג=20.

1. פסיק רישיה
2. מבעוד יום
3. גזירה אטו
4. גרמא
5. לא פלוג

**חלק ב: שאלות על מלאכות בשבת**- נא לענות על 8 מתוך 10 שאלות. 10 נק' לשאלה=80 חובה לענות על שאלה אחת לפחות מכל נושא.

**מבוא להלכות שבת:**

**6**.נכון או לא נכון? סמני עיגול או מחקי את המיותר.

* העונש של העובר על אב מלאכה זהה לעונש של העובר על תולדה נכון/ לא נכון
* את רשימת ל"ט אבות המלאכה ניתן למצוא בתורה בספר שמות נכון/לא נכון

**7**.שאלה "אמריקאית"-סמני בעיגול את התשובה הנכונה ביותר. הדבקה היא תולדה של:

א. תפירה, כיוון שיש דמיון באופן הפעולה.

ב. תפירה, כיוון שיש דמיון בתכלית הפעולה.

ג. בנייה, כיוון שיש דמיון באופן הפעולה.

ד. בנייה, כיוון שיש דמיון בתכלית הפעולה.

**חורש:**

8. לפניך שתי דוגמאות למלאכות האסורות בשבת. הסבירי היטב מדוע הן שייכות למלאכת חורש.

א. סילוק אבנים וקוצים מן השדה ב. סתימת חור בגינה בעפר

9. מירי מדריכה בסניף "מרכז" התכוננה להעביר פעולת שבת אחה"צ באולם הספורט. היא ביקשה מהחניכים שיסדרו את הכיסאות במעגל והם גררו את הכיסאות מפינת האולם אל האמצע.

מוטי, מדריך באותו סניף, החליט שכדאי להעביר פעולה בחורשה הסמוכה לסניף, ויחד עם החניכים גרר ספסלים כבדים מהסניף אל החורשה.

האם המדריכים והחניכים נהגו כראוי? הסבירי מדוע.

**10**. מדוע נאסרה רכיבה על אופניים בשבת? כתבי 3 נימוקים לפחות (כולל נימוק הקשור לחורש).

**זורע:**

11. א. מדוע השקייה נחשבת תולדה של מלאכת "זורע"?

ב. אילנה שכחה להכניס את הפרחים לאגרטל עם מים לפני כניסת השבת. האם מותר לה לעשות זאת בשבת, ומדוע?

12. למשפחת שבתא יש כיור בחצר, שהמים שבו נכנסים לצינור שיורד אל הגינה. האם מותר להם ליטול ידיים בכיור זה בשבת, ומדוע?

**קוצר**

13. שרית ולאה יצאו לטייל בקיבוץ שבו הן עושות את השבת. לאה רצה על הדשא, כדי להריח את שיח ההדסים הריחני שהיה בצידו השני. שרית התנדנדה על נדנדה התלויה על אחד מענפיו של עץ זית יפה.

האם הבנות נהגו נכון? נמקי כל פעולה בנפרד.

14. במחנה הקיץ התכוננו החניכים לשבת בשטח. הם הניחו ביום שישי מגבת על ענף של עץ כדי שיוכלו לנגב בה את הידיים בשבת. האם נהגו כראוי? הסבירי מדוע.

15. יאיר נמצא במדבר במקום שבו אין עצים בכלל. האם מותר לו לרכב על סוס בשבת? הסבירי מדוע.

**בונוס: (עד 4 נקודות)**

נא לסמן כל קבוצה של מלאכות. כתבי את הכותרת של כל קבוצה, ואת הקשר שלה למלאכת המשכן.

**משנה מסכת שבת פרק ז משנה ב**:  אבות מלאכות ארבעים חסר אחת:  החורש, והזורע, והקוצר, והמעמר, והדש, והזורה, והבורר, והטוחן, והמרקד, והלש, והאופה, הגוזז את הצמר, והמלבנו, והמנפצו, והצובעו, והטווהו, והמסך, והעושה שני בתי נירין, והאורג שני חוטין, והפוצע שני חוטין, הקושר, והמתיר, והתופר שתי תפירות, והקורע על מנת לתפור שתי תפירות, הצד צבי, והשוחטו, והמפשיטו, והמולחו, והמעבדו, והמוחקו, והמחתכו, הכותב שתי אותות, והמוחק על מנת לכתוב שתי אותות, הבונה, והסותר, המכבה, והמבעיר, והמכה בפטיש, והמוציא מרשות לרשות-הרי אלו אבות מלאכות ארבעים חסר אחת.